Afføringsangreb Et alarmopkald fra Danske Bank i Dalgasgade udviklede sig i går til en politisag om ildelugtende og ulækkert hærværk.

En 55-årig mand fra Herning gik kort før middag ind i banken, hvor han havde medbragt en spand med omkring 10 liter af sin egen afføring, som han forlod efter at have tømt indholdet ud over bankens mønttæller.

Det grænseoverskridende hærværk fik øjeblikkeligt bankens ledelse til at lukke filialen og sende bankens personale hjem.

- Vi har haft en episode, som er blevet meldt til politiet. Vi har sendt personalet hjem, fordi vi ikke kan holde banken åben. Det kræver en del rengøring, sagde privatdirektør Rene Andresen, da Herning Folkeblad i går traf ham foran banken i Dalgasgade.

Den 55-årige mand er psykisk syg og har tidligere været involveret i forskellige episoder i Herning.